**Výbor Národnej rady Slovenskej republiky**

 **pre európske záležitosti**

 12. schôdza výboru

CRD-2401/2012-VEZ

**46.**

**U z n e s e n i e**

**Výboru Národnej rady Slovenskej republiky pre európske záležitosti**

z 30. novembra 2012

## Výbor Národnej rady Slovenskej republiky pre európske záležitosti

**A. berie na vedomie**

Návrh smernice Európskeho parlamentu a Rady o zlepšení rodovej vyváženosti medzi nevýkonnými riadiacimi pracovníkmi spoločností kótovaných na burze a súvisiacich opatreniach **KOM (2012) 614**

Návrh nariadenia Európskeho parlamentu a Rady o Fonde európskej pomoci pre najodkázanejšie osoby **KOM (2012) 617**

Návrh smernice Európskeho parlamentu a Rady, ktorou sa mení a dopĺňa smernica 2011/92/EÚ o posudzovaní vplyvov určitých verejných a súkromných projektov na životné prostredie **KOM (2012) 628**

Návrh na vykonávacie nariadenie Rady, ktorým sa ukladá konečné antidumpingové clo na dovoz semišových usní s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 **KOM (2012) 634**

Návrh nariadenia Rady, ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa **KOM (2012) 638**

Návrh nariadenia Rady, ktorým sa mení a dopĺňa nariadenie (EÚ) č. 1344/2011 o pozastavení autonómnych ciel Spoločného colného sadzobníka v prípade určitých poľnohospodárskych, rybárskych a priemyselných výrobkov **KOM (2012) 639**

Návrh rozhodnutia Rady o podpise, v mene Európskej únie, Dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii **KOM (2012) 640**

Návrh rozhodnutia Rady o uzatvorení Dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii **KOM (2012) 641**

Návrh nariadenia Európskeho parlamentu a Rady o fluórovaných skleníkových plynoch **KOM (2012) 643**

Návrh rozhodnutia Rady o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy IV (Energetika) a prílohy XXI (Štatistika) k Dohode o EHP **KOM (2012) 645**

Návrh rozhodnutia Rady, ktorým sa stanovuje pozícia Európskej únie v Generálnej rade Svetovej obchodnej organizácie k pristúpeniu Tadžickej republiky k Svetovej obchodnej organizácii **KOM (2012) 646**

Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti **KOM (2012) 650**

Návrh rozhodnutia Rady, ktorým sa schvaľuje uzavretie Dohody o vedeckej a technickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridružuje k Rámcovému programu Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013), Európskou komisiou v mene Európskeho spoločenstva pre atómovú energiu **KOM (2012) 651**

Návrh rozhodnutia Rady, ktorým sa predlžuje obdobie platnosti rozhodnutia 2010/371/EÚ zo 7. júna 2010 o ukončení konzultácií s Madagaskarskou republikou podľa článku 96 dohody o partnerstve AKT – EÚ **KOM (2012) 653**

Návrh rozhodnutia Rady, ktorým sa Belgicku povoľuje uplatňovať osobitné opatrenie odchyľujúce sa od čl. 285 smernice 2006/112/ES o spoločnom systéme dane z pridanej hodnoty **KOM (2012) 654**

Návrh rozhodnutia Rady, ktorým sa mení a dopĺňa rozhodnutie 2010/39/EÚ, ktorým sa Portugalskej republike povoľuje uplatňovať opatrenie odchyľujúce sa od článkov 168, 193 a 250 smernice 2006/112/ES o spoločnom systéme dane z pridanej hodnoty **KOM (2012) 661**

Návrh rozhodnutia Rady, ktorým sa Slovinsku povoľuje uplatňovať osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty **KOM (2012) 667;**

**B. žiada**

v súlade s § 58a ods. 3 písm. f) rokovacieho poriadku Výbor Národnej rady Slovenskej republiky pre pôdohospodárstvo a životné prostredie o návrh stanoviska k návrhu smernice Európskeho parlamentu a Rady, ktorou sa mení a dopĺňa smernica 2011/92/EÚ o posudzovaní vplyvov určitých verejných a súkromných projektov na životné prostredie **KOM (2012) 628;**

**C. ukladá**

**predsedovi výboru**

informovať o prijatom uznesení predsedu Národnej rady Slovenskej republiky, predsedu Výboru NR SR pre pôdohospodárstvo a životné prostredie a podpredsedu vlády a ministra zahraničných vecí Slovenskej republiky.

 **Oľga Nachtmannová Ľuboš Blaha**

 **Jozef Viskupič** predseda výboru

 overovateľ